Libuše Baudyšová

Libuše Baudyšová, rodená Zadinová (* 9. február 1877, Poděbrady† 27. apríl 1954, Praha) bola česká spisovateľka, dramatička a prekladateľka z ruštiny a slovenčiny.

Život 
Libuše Baudyšová sa narodila v rodine advokáta. So svojím mužom, súdnym úradníkom Otom Baudyšom, za ktorého sa vydala po štúdiách na pražskej Vyššej dievčenskej škole, žila najprv v Kutnej Hore, potom v Českom Brode a potom v Hradci Králové. Tu už bola plne literárno činná a tiež sa venovala práci vo verejnom živote (bola členkou mestskej rady a tajomníčkou sociálnej starostlivosti). Po manželovej smrti sa roku 1932 odsťahovala k bratovi JUDr. Zadinovi do Poděbrad.

Prispievala do mnohých novín a časopisov (napr. Čas, Květy, Lidové noviny, Národní osvobození, Pražský ilustrovaný zpravodaj) a jej knihy sú predovšetkým určené ženám (ide o mravoličné psychologické romány, v ktorých si žena hľadá svoje miesto v rodine aj v spoločnosti). Písala však aj kronikárske obrazy, kde na pozadí osudu jedinca opísala významné udalosti z českej histórie.

Dielo

Próza 
 Život ženy (1916), román vydaný pod pseudonymom Olga Maryšková
 Jányšové (1919), prvý diel románovej tetralógie, v ktorej je zachytená história meštianskeho rodu z Polabí i českého verejného života od 60. rokov 19. storočia až do vytvorenia samostatného Česko-Slovenska
 Kvasící mládí (1920), román, druhý diel tetralógie
 Soumrak (1921), román, tretí diel tetralógie
 Paní Božena (1923), román
 Ztracená (1923), román
 Vyšší než láska, vyšší než štěstí (1924), román
 Právo (1925), poviedka neskôr prepracovaná do divadelnej hry
 Jitřenka (1925), román, štvrtá záverečná časť tetralógie
 Převraty (1927), román
 Slečna Olga (1928), román
 Červánky svobody (1932), román z obdobia 40. rokov 19. storočia, obzvlášť z roku 1848
 Krásné je býti ženou (1934), román vydaný pod pseudonymom Rose Marie
 Domov (1936), román
 Starý dům (1939), román
 Matka (1940), román

Divadelné hry 
 Právo (1927),
 Bouře (1930),
 Lež (1932).

Preklady 
 Aleksander Ivanovič Kuprin: Tři povídky (1910)
 Jevgenij Nikolajevič Čirikov: Rodina (1922)
 Ladislav Nádaši-Jégé: Adam Šangala (1925)

Referencie

Externé odkazy 
 Libuše Baudyšová v databáze Národní knihovny ČR
 Http://aleph.svkhk.cz/F/?func=direct&doc_number=000000312&local_base=hka10&format=999

Českí spisovatelia